นิรยภูมิ

**นิรยภูมิ** คือ ที่อยู่อาศัยของชาวนิรยชน อีกทั้งยังมีไว้เพื่อตัดสินบาปและบุญต่างๆที่ได้ทำไว้ตอนยังมีชีวิตอยู่ของดวงวิญญาณที่ตายไป โดยนายทะเบียนทั้งสองคือ สุวรรณผู้สาธยายกรรมดีจากบัญชีทองคำ และ สุวานผู้สาธยายกรรมชั่วจากบัญชีหนังหมา  ในท้ายที่สุดแล้ว ยมบาล ก็จะเป็นผู้พิพากษาว่า วิญญาณดวงนั้นๆ จะต้องไปสำเร็จโทษที่นรกขุมไหนและนานเท่าไรตามความผิดบาปที่เคยกระทำไว้ วิญญาณที่ถูกส่งไปยังนรกขุมต่างๆ จะถูกเรียกว่า สัตว์นรก ผู้ที่จะลงทัณฑ์สัตว์นรกเหล่านั้นเรียกว่า นิรยบาล  หรือผู้คุมนรกขุมนั้นๆ

## การกำเนิด

 แต่เดิมแล้ว นิรยภูมิ คือ แดนลูกบาศก์มรสุมแห่งความโกลาหล มันทำงานด้วยตัวของมันเองโดยมี กรรมชวาต (สายลมแห่งกรรม)  ลมที่เกิดจากกรรมของสรรพสิ่งเป็นตัวขับเคลื่อน มันจะบดขยี้ทุกดวงวิญญาณที่ร่วงหล่นมา เพื่อชำระล้างความผิดบาปที่มีโดยอัตโนมัติ

ณ ที่แห่งนั้น ยังเป็นถิ่นที่อยู่อาศัยของ ชาวนิรยชน ผู้ซึ่งกลับมาเกิดใหม่หลังวิญญาณถูกชำระล้างแล้ว พวกเขาได้แค่มองความวุ่นวายที่เพิ่มขึ้นเรื่อยๆ จากการมีอยู่ของ ลมแห่งกรรม ทีส่งผลให้ผลิตอาหารได้น้อยลงจากความร้อนของมัน และมีความเป็นอยู่ที่แร้นแค้นจากจำนวนที่เพิ่มมากขึ้นของสัตว์นรก

แต่ทว่าวันหนึ่ง ยมุนัยน์ ผู้นำของเหล่านิรยชน ตัดสินใจที่จะทำอะไรซักอย่างกับความวุ่นวายที่มี จนทำให้เขาได้รับพลังจากสายลมแห่งกรรม ที่ทำให้สามารถเห็น บาป บุญ และการกระทำของสิ่งมีชีวิตต่างๆได้ หลังจากนั้นเขาจึงจัดระเบียบนิรยภูมิขึ้นเสียใหม่ โดยสร้างขุมนรกต่างๆ และแบ่งเขตทรมาน ที่มีประสิทธิภาพและรวดเร็วกว่า ลมแห่งกรรม จนสายลมแห่งความโกลาหลนั้นไม่กลายเป็นพายุอีกต่อไป แดนลูกบาศว์แห่งความโกลาหล ก็กลับกลายเป็น แดนลูกบาศว์ที่ทั้งเป็นที่อยู่อาศัยของบรรดาชาวนิรยชนและยังเป็นที่ลงทัณฑ์พวกสัตว์นรกอีกด้วย

แต่นั่นก็แลกมาด้วยการที่ชาวนรก จะต้องสานต่อหน้าที่ของลมแห่งกรรมนั้นต่อไป

หลังพายุสายลมแห่งกรรมได้สงบลง ยมบาลคนแรกอย่าง ยมุนัยน์ ก็ได้ปฏิรูปนรกขึ้นใหม่ทั้งหมด แม้ว่าการจัดระเบียบนิรยภูมิใหม่ จะทำให้สายลมแห่งกรรมนั้นสงบลง แต่ความแร้นแค้นและอดอยากของเหล่านิรยชนก็ยังคงเป็นสิ่งที่ยังคงอยู่ไม่หายไปไหน สิ่งเดียวที่เพิ่มขึ้นมาแต่หาประโยชน์ไม่ได้คือ ตะกอนกรรม

มันคือ กรรมในแบบรูปธรรม เหรียญกษาปณ์สีดำที่เกิดจากการหลอมรวมของเศษเสี้ยวผลกรรมที่ถูกชำระออกมาของสัตว์นรกที่ถูกชำระล้างวิญญาณแล้วส่งไปเกิดใหม่ ด้วยความเร็วในการพิพากษาและลงทัณฑ์ของ ยมุนัยน์ ทำให้ได้รับมันมาอย่างมหาศาล แต่กลับไม่สามารถเอาไปทำประโยชน์อะไรได้เลยแม้แต่น้อย

จนวันหนึ่ง ในขณะที่ยมุนัยน์ ได้แต่เหม่อลอยครุ่นคิดหาวิธีแก้ปัญหา จู่ๆนิมมิตา ผู้สร้างจากสรวงสวรรค์ก็ได้มาปรากฎกายต่อหน้า เธอมีพลังในการกลืนกินตะกอนสีขาวและตะกอนกรรมแล้วเปลี่ยนให้กลายเป็นอะไรก็ได้ จากนั้นเธอได้พาเขาไปเยี่ยมชมโลกขั้วตรงข้ามของนิรยภูมิอย่าง สรวงสวรรค์ เธอเล่าว่า บนสวรรค์เริ่มขาดแคลนตะกอนสีขาว เธอจึงต้องออกตามหาไปทั่วจนไปเจอเข้ากับตะกอนกรรม ยมุนัยน์จึงไม่รีรอที่จะยื่นข้อเสนอ ในการแบ่งตะกอนกรรมให้ครึ่งหนึ่ง แลกกับการที่จะให้ชาวนรกสามารถใช้พลังของเธอได้ด้วย

เมื่อเวลาผ่านไป ทั้งคู่ก็ได้เสียสละตนเองเพื่อคนของพวกเขาในวันข้างหน้า โดยยมุนัยน์เสียสละตาทั้งสองข้าง เพื่อนำไปสร้างเป็น บัญชีทองคำ และบัญชีหนังหมา สำหรับยมบาลรุ่นหลัง ส่วนนิมมิตา ได้อุทิศร่างกายตัวเองให้กลายเป็น กล่องผู้สร้าง ที่สามารถเปลี่ยนตะกอนกรรมให้กลายเป็นอะไรก็ได้ สำหรับทั้งชาวสวรรค์และนรก

หลายพันปีต่อมา ชาวนิรยชนเริ่มมีการหยิบยืมภูมิปัญญาจากมนุษย์ที่พวกเขาคอยเฝ้ามองมา ไม่ว่าจะเป็นเทคโนโลยี นวัตกรรมต่างๆ หรือสิ่งของเครื่องใช้ เพื่อมาแก้ไขความแร้นแค้นของตนและอำนวยความสะดวกต่อการทำหน้าที่ต่างๆในนรก

## มหานรกขุมต่างๆ

### 1.สัญชีวมหานรก

**สัญชีวมหานรก** คือ นรกเป็นตาย หรือนรกตายเกิด ผู้ที่เข่นฆ่าคนจะถูกส่งมายังนรกขุมนี้ และจะกลายเป็นสัตว์นรกที่มีอาวุธงอกออกมาจากร่างกาย ฟาดฟันพวกกันเองอย่างไม่หยุดยั้ง ไม่ว่าร่างกายจะขาดออกจากกัน ก็จะกลับมาต่อกันใหม่ ไม่มีวันสิ้นสุดจนกว่าจะชดใช้กรรมจนหมด  ผู้คุมนรก หรือนิรยบาลประจำขุมนี้จะใช้ไฟแข็ง สร้างเป็นอาวุธเพื่อลงทัณฑ์สัตว์นรก

ผู้คุมนรกขุมนี้ คือ สิตา

### 2.กาฬสุตตมหานรก

**กาฬสุตตมหานรก** คือ นรกด้ายดำ ผู้ที่ลักขโมยจะถูกลงโทษในนรกขุมนี้ โดยการเป็นสัตว์นรกที่มีรูปร่างตามกิเลสของมัน จะเห็นตะกอนกรรมเป็นสิ่งที่ตนปรารถนาเป็นพิเศษ แต่ไม่สามารถครอบครองได้ และถูกไฟด้ายหั่นออกเป็นชิ้นๆ

ผู้คุมนรกขุมนี้ คือ ชาลิก

### 3.สังฆาฏมหานรก

**สังฆาฏมหานรก** คือ นรกตีกระทบ หรือนรกเขากระแทก ผู้ที่หมกหมุ่นในกาม จะกลายเป็นสัตว์นรกที่ถูกไฟประหลาดเปลี่ยนร่างกายให้ผิดรูปผิดร่าง อวัยวะถูกสลับกันทั้งหมด จะมีกามตัณหามากเป็นพิเศษ แต่ก็ไม่สามารถสนองความใคร่ทางกามรมณ์เหล่านั้นได้ และยังถูกภูเขาที่พุ่งไปมาบดร่างจนแหลกตลอดเวลา

ผู้คุมนรกขุมนี้ คือ อริษฎ์

### 4.โรรุวมหานรก

**โรรุวมหานรก** คือ นรกแห่งเสียงกรีดร้อง ผู้ที่ชอบโกหก พูดปดมดเท็จ จะกลายเป็นสัตว์นรกที่ถูกดอกบัวเหล็กครอบคอ และถูกไฟผลาญแผดเผาตลอดเวลาอย่างทรมาน จนร้องครวญครางไม่เป็นภาษา

ผู้คุมนรกขุมนี้ คือ โรรุว์

### 5.มหาโรรุวมหานรก

**มหาโรรุวมหานรก** คือ นรกแห่งเสียงกรีดร้องอย่างหนัก ผู้ที่ชอบเสพติด จะกลายเป็นสัตว์นรกที่ถูกยั่วยวนด้วยไฟละอองที่มีฤทธิ์เป็นสารเสพติด มีกลิ่นที่หอมหวานและรสอร่อย ถ้าหักห้ามใจไม่ได้และรับไฟนั้นเข้าร่างกายรากบัวนรกก็จะงอกทะลุร่างออกมา ทำให้กรีดร้องออกมาอย่างดังก้อง

ผู้คุมนรกขุมนี้ คือ นิลุล

### 6.ตาปนมหานรก

**ตาปนมหานรก** คือ นรกหลอมเหลว หรือนรกแห่งความร้อน ผู้ที่ทำบาปโดยไม่รู้ผิดชอบชั่วดี จะกลายเป็นสัตว์นรกที่ถูกหลอมเหลวติดอยู่กับพื้นจนแทบขยับไม่ได้ และถูกนิรยบาลร่างมหึมาจากไฟระยางค์เหยียบย่ำจนตายซ้ำแล้วซ้ำเล่า

ผู้คุมนรกขุมนี้ คือ อุไร

### 7.มหาตาปนมหานรก

**มหาตาปนมหานรก** คือ นรกภาพลวงตา ผู้ที่ทำบาปโดยเห็นผิดเป็นชอบ เห็นกรงจักรเป็นดอกบัว จะกลายเป็นสัตว์นรกที่เดินเร่ร่อน และถูกภาพลวงตาจากไฟแสง ลวงให้ไปเจอกับดัก

ผู้คุมนรกขุมนี้ คือ ศรันย์

### 8.อเวจีมหานรก

**อเวจีมหานรก** คือ นรกไม่ขาดสาย หรือ นรกไร้ช่องว่าง พวกที่ทำความชั่วที่ต่ำตมเกินกว่าจะเรียกมนุษย์ หรือ บาปของจอมมาร จะถูกบีบอัดอยู่ในโลงกระจก ที่ไม่มีช่องว่างแม้แต่จะหายใจหรือขยับปลายนิ้ว และถูกไฟฟ้าลงทัณฑ์ตลอดเวลา ทุกข์ทรมานอย่างไม่มีว่างเว้น

ผู้คุมนรกขุมนี้ คือ รชตะ

### 9.โลกันตนรก

 **โลกันตนรก** คือ นรกว่างเปล่ามืดมิด หนาวเหน็บ ไร้ขอบเขต ไร้ทางออก เต็มไปด้วยกระดูกและสัตว์นรกเรืองแสงผู้ที่เข้าไปจะค่อยๆสูญเสียตัวตน ความทรงจำ ความคิด หลงเหลือเพียงความต้องการที่จะฆ่าและกัดกินกันเองไปตลอดกาล กระทั่งกายละเอียดของผู้บรรลุวิชาขอบเขตไร้อัตตาก็ยังสามารถถูกกลืนกินในสถานที่นี่  เป็นขุมนรกศักดิ์สิทธิ์ ที่ใช้เพื่อคุมขังชาวสวรรค์และชาวนรกที่ทำผิดกฏ

มันถูกสร้างขึ้นจากมิติอันว่างเปล่า หลอมรวมกับศพของยมุนัยน์ หรือที่เรียกกันว่าหัวใจโลกันตร์ หากหัวใจโลกันตร์เคลื่อนตัวออกจากนรกโลกันตร์ นรกแห่งนี้จะสลายไปตลอดกาล

นอกจากนี้หากหัวใจโลกันตร์ยอมรับผู้ที่เข้ามาในโลกันตนรก หัวโลกันตร์ก็จะรวมเข้ากับร่างของผู้นั้น และผู้นั้นก็จะทำหน้าที่คล้ายเป็นผู้คุมของโลกันตนรก นั่นคือไม่สูญเสียตัวตน ดังสัตว์นรกเรืองแสง และสามารถใช้ไฟโลกันตร์ ตัวอย่างผู้ที่หัวใจโลกันตร์ยอมรับ เช่น ทมิฬ และทิวา

#### ภาพประกอบ

๑.สัญชีวนรก๒.กาฬสุตตนรก๓.สังฆาฏนรก๔.โรรุวนรก๕.มหาโรรุวนรก๖.ตาปนรก๗.มหาตาปนรก๗.มหาตาปนรก (ของจริง)๘.อเวจีนรก๙.โลกันตนรก
## แหล่งอ้างอิง

1. ↑ [ตอนที่ 6 ไฟประลัยกัลย์]
2. ↑ [ตอนที่ 23 กำเนิดนิรยภูมิ]
3. ↑ [ตอนที่ 7 คำสารภาพ]
4. ↑ ตอนที่ 23 กำเนิดนิรยภูมิ
5. ↑ [ตอนที่ 59 กรรมชวาต]
6. ↑ [ตอนที่ 37 กาฬสุตตนรก]
7. ↑ [ตอนที่ 48 ผู้สร้างจากสวรรค์]
8. ↑ [ตอนที่ 48 ผู้สร้างจากสวรรค์]
9. ↑ [ตอนที่ 45 สังฆาฏนรก]
10. ↑ [ตอนที่ 32 สัญชีวนรก]
11. ↑ [ตอนที่ 33 อาวุธนรก]
12. ↑ 12.0 12.1 [ตอนที่ 37 กาฬสุตตนรก]
13. ↑ [ตอนที่ 45 สังฆาฏนรก]
14. ↑ 14.0 14.1 [ตอนที่ 1 ผู้ลงทัณฑ์จากนรก]
15. ↑ [ตอนที่ 51 โรรุวนรก และมหาโรรุวนรก]
16. ↑ [ตอนที่ 51 โรรุวนรก และมหาโรรุวนรก]
17. ↑ [ตอนที่ 55 ตาปนรก]
18. ↑ [ตอนที่ 61 มหาตาปนรก]
19. ↑ [ตอนที่ 62 อเวจีนรก]
20. ↑ [ตอนที่ 28 ตัดสินใจ ]
21. ↑ [ตอนที่ 80 เสียงกรีดร้อง]
22. ↑ [ตอนที่ 88 ความลับ]
23. ↑ [ตอนที่ 73 ยุคพระศรีอาริย์]
24. ↑ # [ตอนที่ 81 แสงสว่าง]
25. ↑ 25.0 25.1 [ตอนที่ 92 หัวใจโลกันต์]
26. ↑ # [ตอนที่ 79 ร่างเทียมเจ้านรกที่แท้จริง]